**180 години от рождението**

**на великия българин Васил ЛЕВСКИ**

Из подготвената за печат книга

**“БОГОЛЕТНО ВРЕМЕ”**

**(Отвъдни прозрения на АПОСТОЛА –**

**великия българин Васил ЛЕВСКИ)**

**СВИШИ ИСТИНИ**

Вечно в движение, вечно се движа.

Аз съм във Времето и то е във мене…

Сила и Разум – еднакво загрижени –

искат и могат в мен с откровение

Лазар да срещнат, с Христос да прогледнат…

Лутане няма с Христос и със Лазар,

ежене няма и нито наведеност,

нито омраза и нито проказа…

…Вечно в движение, вечно се движа –

искам не свое, а Свиша Престижност,

Свиша Престижност за Род поробен…

Който се грижи за Род поробен,

Сила раздвижва, Разум раздвижва –

за Свободата да има Мисия

и да запази Родна Утроба…

**ПО ПЪТИЩА ЗНАЙНИ**

**И НЕЗНАЙНИ**

Вечери вечни и нощи тихи

аз ви откривам край Будно Море!

Странджа е близо – с билки ме кихва!

Изгрев ме близва – и е добре

ласкав да бъда, нежен да бъда,

Любвеобилен – а не пропъден!

…Ехо дочувам – корабно ехо:

връхните дрехи други са вече.

Странджа оставям с комитски дрехи.

Кораб ме вика – тръгвам далече.

Иска ме Цариград – и там е нужна

Българска клетва: свята, задружна!

…Лесно се любят моми с ергени.

А СВОБОДАТА за Обич стене!

**С ОРФЕЕВ ГЛАС**

Все този дъх на сенокосно лято

астрално свети в огнездено ято

с очите ми, които свикват

и с извори лъчисти…

Бликват

любовни чувства във Душата ми!

И аз –

Любовно грейнал и с Орфеев Глас –

едрея като огнездено ято,

ветрея слънчеви лъчи: и мятам

с очите слънчеви Небето и Земята…

…Космически сияния аз мога и гадая

из вечните дихания от Рая!

**СВОБОДАТА**

Вижте лъвския ми скок –

не със метри аз го меря.

Аз го меря с дъх на Бог

и със огнено доверие!

Свише огнено доверие

във очите ми искри –

искам с него да намеря

хора със очи добри!...

Листват се очи добри

и разцъфват песнопойно –

от очи добри искри

знаме българско и бойно!

Листне ли се Небосвода

с българско доверие,

еховейно и Народът

Свободата ще намери!…

**НЕБЕСНА**

**БЕЗБРЕЖНОСТ**

Вижте Небето – лунно и звездно!

Аз го познавам – в него изчезвам:

сънно изчезвам, унесно-сънно…

И се разбуждам, и го разсъмвам –

люшвам се с въздуха люлчино-нежно!

Люшвам се с въздуха люлчино-нежно –

ехо ме носи в небесна безбражност:

Време, Пространство – всичко е слято,

сякаш съм в морско и жътвено Лято!

…Космосът знае какво си вещаем –

и знае още: ще срутим Рая

или ще стигнем

на Рая безкрая!

**МЪКА И МОЛИТВА**

Боже осторожни, Боже милостиви,

живи ли сме мъртви или мъртви – живи,

щом за власт и слава и пари безчет

алчните върлуват все във каци с Мед

и с военни сили, и с терор жесток

на държави свидни връчват некролог?!

Кой, кажи ни Боже, тъй реди Светът,

че едни се реят със Очи на Кърт

в Райски все Алеи – но като Орли

искат да пропъждат чуждите мъгли?!

…Щом си имаш, Боже, Слънчевите Гриви,

Ти спаси ни, Боже, от Очи на Кърт –

СЛЪНЦЕ да ни нежи и в Живот, и в Смърт,

БОЖЕ ОСТОРОЖНИ, БОЖЕ МИЛОСТИВИ!

**О, БОЖЕ,**

**КОЙ ЛИ НИ ОРИСА?!**

Не зная колко още Време

ще мине, за да може всичко

да се ограби със бездремие

от алчни хора – със привички

да лъжат и да властват страшно

над българи и над България

и с явни кражби да пердашат

на всички бързата ни Вяра

във Свято Бъдеще… Поквара,

разврат и кражби, и разруха

навред в Държавата ни стара,

навред из Земния ни Свят

изсъскват сляпо или глухо

и осланяват Плоден Цвят…

О, Боже, кой ли ни ориса

и кой късметите ни смаза –

п а р и т е да са Кума Лиса

и Кръв дори в Църковна Пазва?!

Завихрени от Алчно Време

из Алчнооки Друми,

едни в клошарски дрехи дремят,

а други алчват със куршуми!

…И все тъй в Робство от велможи

Светът гъмжи и се тревожи!

А Равенството, Свободата

и Благородното Живеене

във Алчност Адова се мятат

и безнадеждно стенат!

**ЧОВЕЧЕСТВОТО**

Високи постове…Защо ти са, когато

от тебе искат и пари, и злато…

А чувстваш вече – ти си зарибен,

с лъжи и кражби майсторски пленен…

И тръгваш по пътеките широки –

и виждаш себе си във постове високи…

…Любов е нужна много, много, много!

Ех, ти си вече пръв приятел с Бога!

Вълшебства имаш във живота земен:

с пари и злато върла власт заемаш…

…Кошмар вълшебен ли?! Но все е нужно

с лъжи и кражби да живееш дружно…

Така властта живее сред народа

и върло смучи своята изгода…

…Човечеството – още недорасло –

на своя гръб е Правдата изпасло:

то себе си във алчно гърло хвърля –

и съвестта си вълчо все опърля.

…Успех и неуспех човекът знае –

но с тайни зъби пробва глътки в Рая…

**ЛЮБОВ В ДУШАТА НОСИШ ЛИ**  
В Космическото Време всичко има смисъл.  
Аз знаех, знаех в него кой къде се вписва…  
  
Съзнанието дреме, щом нямаш кръв разжарена.

И вражеското Его така ще те опари,  
Любов в Душата носиш ли към Майка и Отечество.  
  
Любов в Душата носиш ли към Майка и Отечество,  
Езикът все в Сърцето ти най-майчински ще свети!   
Вселенски тъй ще свети – та да откриеш в себе си  
Светилищни завети с Духовно-свиша Хлебност!  
  
…Каквото и да правите в Живота Земен – нека   
изгрявате със Нравите да светите в ЧОВЕКА!

**ИЗСТРАДАНО РАЗПЯТИЕ**

Водата се разлива със Адови въртопи,

а свръхбогата дивост из банките потропва…

Съсипва се Земята, съсипва се Народът –

изстрадано разпятие, но само за Народа!

Люляни са велможите – държавно и потайно:

с планувано възторжие

богатстват с чужди рани…

Лазурно се протягат в лазурни свои замъци,

екливо правят впрягове и със заплахи мамят

възторга на Народа. А Той – НАРОДЪТ – нищо –

Съдбата си избродва като килим разнищен:

къщовен, а без къщи – с такъв килим за нийде…

А Той – НАРОДЪТ – нищо:

безмълвно се разнищва

и сред молци се мръщи, и сред велможни гниди…

**ВЪЗДИША НАРОДЪТ**

Видях се задгърбен от много велможи,

абсурдно смирени в гуляи служебни…

С Очите към тях може би ги тревожа,

че Истини казвам, а не погребвам…

И мога в Богороднинска Родина

лъжи да не ръся по път и в камини…

Лъжите и кражбите все по ме плашат –

едреят във Тъмното като лами…

Въздиша НАРОДЪТ за Светло Безстрашие,

страдае, гладува и в свои земи…

…Кротува НАРОДЪТ – не бива, не бива!

И аз съм задгърбен – но още по живвам!

**ДУШАТА МИ**

В моята Същност се вглеждам – тя е отвътре,

тя е в Душата ми Свиша…

Амброзийно светъл, към тайни запътен,

сияя с Душата си или въздишам…

Измислям си Истини – и ги достигам:

летя със Душата си днешна и вечна!

Любовното Чувство е Свише Намигване –

егидно ме пази, елейно ме вечва!

…В Душата си имам Сигнали Отвъдни –

а може би точно това е Прераждане

и Божии Мисли, и Божии Гъдели?!

Съдбата навярно така се обажда,

подсеща така за Вечнеещо Сбъдване.

…Кристали сияят впирамидени в Душата –

невидими все, но безсмъртни:

извечно ни нежят, извечно ни мятат

из Вечнити Тайнства на Богопътия!

**ЗЕМНА И НЕБЕСНА ОРИС**

Всичките земни неща от Всесъздателя все са заченати…

Адът си търси Нощта и хазартната същност на Времето.

Сатаните се гаврят с жени и мъже –

унижават ги в пътя им общ към семейното сбъдване

и им предлагат в съня им лъжи и въже

или развратни картини от дяволски гъдели.

…Любвеобилната ангелска нежност е друга –

тя заживява в прашец и в медоносно жужене!

Любвеобилната нежност на Ангели във съпруг и в съпруга

е денонощната обич на Слънце към Мрака –

и Изгрев със Обич да стене

във денонощно сияйно доверие,

че във ближния може всеки и ще намери

Свиши явни и тайни пътеки

и към себе си, и във точно до него човека.

…Както си мисля за земни и свиши неща

и за Ада и Рая на човека в човека,

искрена земна и свиша въздишка дочух във нощта:

“Сам си търси в живота човекът своя Пътека.”

**НО ВСЕ ПАК**

И седем дни по седем да имаме –

пак не стигат,

не стигат,

не стигат

за едно Слънчево намигване

или за скъсване на робска верига.

И седем години по седем да преживеем –

пак не стигат,

не стигат,

не стигат

да може Слънцето така да ни сгрее,

че да минем на Бога през ушите иглени.

И седем века по седем да светят

в Душите ни светли и клети –

чак тогава,

чак тогава,

чак тогава

може би ще изчезне от БЕЗКРАЯ Лукавия?!

Да повярваме – не можем, не можем, не можем –

но все пак,

но все пак,

но все пак

със Слънце сияе Боговъзторжие

и снишава в хралупи прокобен Мрак…

**КЪМ ПОЛИТИЦИТЕ**

Вадите си още Очите, политици –

алчнооката завист ви завихря смъртно.

Сбутвате си капите за богатства, а трици

изгрухтяват в гърлата ви…

Но се озъртате,

ловите ли настървено Морето в шепи…

Ловите Морето в шепи свирепо –

екарисажни са вашите мисли за Народа…

Валяте си ръцете в тестото хлебно

и чак до ушите се олепвате…

С фалшиво хороводване

Народът ви е потребен

и за крадени пари свръхзаплетени.

… Кажете “Сбогом!” на предателства върли –

иначе и на Оня Свят ще ви хапят отровни кърлежи!

**ВСИЧКО ИЛИ НИЩО**

Всичко можеш да получиш на Земята –

ангелски живот или пък кратер,

сатанински кратер да те мята

из горяща нанадолна лава,

лава в лунна нощ с мерак да стигнеш

Изгрева с грижовното намигване…

…Лунна нощ с мерак за Слънце славно

екне ли в Душата ти – тогава

Вятър или Буря ти ще яхнеш

смело и сияйно: без уплаха…

Кикот ли дочуеш от коруби –

идолен Вулкан ще те погуби…

Но дано пък Бога в тебе забележи

слънчевите пориви към обични копнежи!